पाएं अपने शहर की ताज़ा ख़बरें और फ्री ई-पेपरडाउनलोड करें
शहर के शहीद चौक स्थित 39 नंबर गुमटी के नजदीक इंटरसिटी ट्रेन की चपेट में आ जाने से एक व्यक्त के दोनों पैर कट गए। प्रत्यक्षदर्शियों ने बताया कि घायल व्यक्ति साइकिल से जल्दबाजी में ट्रैक पार करना चाहता था। वहीं, इसी दौरान इंटरसिटी ट्रेन की सेंडिंग हो रही थी और वह व्यक्ति अचानक ट्रेन की चपेट में आ गया। इसके कारण उनके दोनों पैर शरीर से अलग हो गए। बाद में उनके परिजन झटपट उन्हें इलाज के लिए ले गए। जीआरपी प्रभारी मो. मुजम्मिल ने बताया कि घायल व्यक्ति की पहचान कलुआही थाना क्षेत्र के निवासी मो. बसीर (55) के रूप में की गई है।
ट्रैक पार करने के प्रयास में वह सेंडिंग हो रही इंटरसिटी ट्रेन की चपेट में आ गए जिसके कारण उनके दोनों पैर कट गए। वहीं, रेल पुलिस कागजी कार्रवाई शुरू कर दी है। देखते ही देखते घटनास्थल पर भीड़ जुट गई। लॉकडाउन में लोगों की आवाजाही पर प्रतिबंध है। लेकिन लॉकडाउन के पहले दिन सड़कों पर लोगों का आवागमन देखा गया। ज्ञात हो कि यहां पूर्व में भी ट्रैक पार करने के क्रम में ट्रेन से कट जाने से मौत की घटना घट चुकी है। हर दिन हजारों लोग शहीद चौक गुमटी से होकर क्रॉस करते है। जबकि शहीद चौक गुमटी आधिकारिक रूप से बंद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn